hu en uk hu hu hu hu hu hu tl hu hu hu hu hu hu hu en hu hu hbs_lat hu hu hu hu hu hu hu hu hu pt hu hu de hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu en en hu hu cs hu hu hu hu hu hu hu hu hu hu hu hu hu hu hu hu hu hu hu en hu hu de hu hu en hu en hu en hu fr cs en en hu fr de en en de sv it fr de en en de fr en fr de en en ja de hu de de en en en de hu de de en en en fr hu fr fr en sv en fr en de fr en sv sv fr hu fr fr en fr sv sv hu fr sv sv sv fr en hu fr sv sv sv fr fr hu de en en fr de en fr fr en en de de ja fr de en en de fr fr hu de en en de fr de de fr en sv de sv fr uk de en en de en hu hu hu hu de hu hu hu hu hu hu uk hu en hu en en
Történetek sorozat 11. rész – (Ikarus Családok) – Szabó család - 2. epizód - Ikarus BSE
Szabó Feri és a 40 Ikarusos év…  (2. epizód)
Pályafutásom második szakasza 2000. július 1-től kezdődött. Megviselt a pályabezárás, a sok igazságtalanság, s a felnőtt csapat szétesése, illetve kiesése a Budapest I. osztályból.
Eldöntöttem, hogy az elkövetkezendő időszakban csak az utánpótlásnál dolgozom, ami a mai napig igaz. Igen érdekesen alakult az elmúlt húsz évem. Megéltem azt, hogy az óvodás korosztálytól az ifjúsági csapatig minden korosztállyal dolgoztam (de az első ciklusomban a felnőttekkel is!). Kevés edzőnek adatik meg, hogy az óvodásoktól a felnőttekig mindenkivel dolgozzon. Ennyi év után sokszor bajban vagyok, amikor az utcán rám köszönnek, hogy „Jó napot Feri bácsi!”, csak nézek, és megkérdezem: „ne haragudj, ki vagy?”. Azután rájövök, hogy ennyi gyereket nem lehet memorizálni.
2000 nyarától kezdtek jönni az 1992-1993-1994-es születésű gyerekek. Ekkor még nem is sejtettem, hogy mennyire lesznek ügyesek és mennyi felejthetetlen emlékkel ajándékoznak meg. Ez edzői pályafutásom legkiemelkedőbb időszaka volt. Az elvégzett munka kezdett beérni és 2006-2012-ig eltelt évek meghozták a sikereket.
A hat év bontásban így nézett ki:
– 2006-2007-es bajnokság (BLSZ): 1. helyezés (100%), gólarány: 103-6
– 2007-2008-as bajnokság (BLSZ): 1. helyezés (1 döntetlen, a többi győzelem), gólarány: 191-19 – olyan fölényesen nyertünk, hogy itt már nem tudtunk fejlődni
– 2008-2009-es bajnokság (BLSZ) egy évvel idősebb korosztályba neveztünk, ahol 3. helyezést értünk el, gólarány: 77-25
A következő évben a fejlődésünk érdekében sikerült előrelépni, ekkor 2009-2010-et írtunk. Szerencsére kerületünk NB III-as csapatának utánpótlása nem tudta biztosítani a felnőtt csapat biztonságos szereplését az NB III-ban, így született egy egyezség a RAFC és az Ikarus BSE egyesületei között, hogy két évre kisegítjük őket. Így kerültünk a RAFC-hoz (1993, 1994-es korosztály)
Ez már megmérettetés volt, ahol a Mátra csoportba kerültünk. Egy osztállyal feljebb, utazások vidékre, erősebb bajnokság. Várakozáson felül jól teljesítettünk, és megnyertük a bajnokságot.
1. RAFC (Ikarus) 24 mérkőzés, 20 győzelem, 2 döntetlen, 2 vereség, 129-33 gólarány, 62 pont.
Ez az esztendő már edzői szempontból is nagyon sikeres volt. Már ekkor is azt vallottam, hogy a labda megtartása, birtoklása biztosítja nekünk, hogy terveinket, taktikánkat megvalósítsuk. A következő „szlogenek” hangzottak el az öltözőben:
– Amíg a labda nálunk van, addig az ellenfélnek nincs játékszere
– Biztosítsd a létszámfölényt úgy védekezésben, mint támadásban
– Legyen türelmed, és csak akkor rúgd el a labdát, ha azzal van célod és oda is tudod rúgni. Ha nem, passzold oldalra, vissza, és kezdd el újra felépíteni a támadást.
Ezeket a feltételeket maximálisan elfogadták és alkalmazták a gyerekek, és ennek eredményeként jutottak oda, hogy élvezték a játékot és megtalálták a szépséget benne.
– A következő évben, 2010-11-ben a csapat fejlődése érdekében a II. osztály Közép C osztályba neveztünk (ez U19-es bajnokság volt). Átmeneti RAFC-vezetőim ezt sokallták, de mégis belementek a nevezésbe. Utólag egyik jó barátomtól visszahallottam, hogy kissé nagyképűnek tartottak, s a következő megjegyzést tették rám: „a Szabó azt hiszi, hogy a bab is hús”. Ez még nagyobb elszántságot és munkát hozott ki belőlem és a csapatból is; és megtörtént a csoda. Csapatunk az U19-es bajnokságban (mi U17-esek voltunk) a következő eredményt érte el:
2. RAFC (Ikarus) 28 mérkőzés, 23 győzelem, 1 döntetlen, 4 vereség, 126-34 gólarány, 70 pont
– A 2011-es évben visszatértünk az anyaegyesületünkbe és a továbbiakban Ikarus néven szerepeltünk. Nagyon jót tett ez a két év kirándulás, nagyon sokat fejlődtünk és kezdtünk beérni; olyannyira, hogy a felsőbb vezetés – velem egyeztetve – az alábbi játékosokat felvitte a felnőtt kerethez:
Az első felnőtt évükben szinte mindannyian sztenderd játékosokká váltak. Fejlődésük töretlen volt, s a következő évben a BLASZ felnőtt bajnokság megnyerésében sokat segítettek a csapatnak. A bajnokság megnyerése után Horváth Krisztián a Diósd NB III-as felnőtt csapatához igazolt.
– E ciklusom utolsó évében az 1993-94-es csapattal – aki még maradt – a 2011-12-es bajnokságban a Budapest I. osztályban szerepeltünk és a második helyen végeztünk. (2. Ikarus BSE, 24 mérkőzés, 19 győzelem, 5 vereség, 130-43 gólarány, 57 pont.)
Azt hiszem, ritka szerencse, hogy az edző és a játékosok ennyire akarják a sikert. Összességében hat év alatt háromszor voltunk bajnokok, kétszer másodikak, egyszer harmadikak. Ezt – úgy hiszem – bármely osztályban bárki elfogadná. Ez a hat év volt pályafutásom csúcsa. Tettem én is érte, de ehhez szükségesek voltak a játékosok is.
– Pályán kívül is egy igen összeforrott szülői gárda jött össze, akikről csak felsőfokon tudok beszélni
– Mi szerveztünk nyári táborokat
– Szerveztünk tornákat, kirándulásokat
– Egy csodálatos „B-közép” alakult ki a szülőkből
– Évzárók minden szezon végén voltak, ahol hétvégén délelőttől estig játszottunk, bográcsoztunk, és volt olyan évzárónk is, ahol este még „batyubált” szerveztünk és reggel 4-ig mulattunk.
Nagyon jó volt, és nagyon sok barátság alakult ki a szülők között. Mondhatom, úgy szuperáltunk, mint egy nagy család (ez volt az Ikarus-család). Utólag is köszönök mindenkinek mindent!!!
– Az ezt követő négy évben egy szerényebb képességű, de ugyanolyan lelkes társaságot kaptam, akik képességeikhez mérten igyekeztek mindent kihozni magukból. Ezzel a gárdával 4 évet töltöttem el. Az első három évben háromnegyed pályán játszottunk az alábbi eredményekkel:
– 2012-13 – BLSZ serdülő U12 – 5. csoport: 7. hely (14 mérkőzés, 4-0-10, 20-52 gólarány, 12 pont) – ebben az évben kezdtük el építeni a csapatot, és eredményességben még kevesek voltunk.
– 2013-14 – BLSZ serdülő U14 – 1. csoport: 6. hely (18 mérkőzés, 8-3-7, 48-48 gólarány, 27 pont) – ez az évünk már jobban sikerült, több győzelemmel, több rúgott góllal, és a játék is kialakulóban volt.
– 2014-15 – BLSZ serdülő U14 – 2. csoport: 10. hely (24 mérkőzés, 7-2-15, 54-68 gólarány, 23 pont) – a fejlődésben nem sikerült előrelépnünk, továbbra is a mezőny második felében végeztünk. Sajnos játékosaink egyéni képességei csak ennyire voltak elegendők. De ezért a teljesítményért is becsületesen dolgoztak, amiért dicséret illeti őket.
– 2015-16 – BLSZ U15 – nagypályás bajnokság: 9. hely (24 mérkőzés, 8-2-14, 67-68 gólarány, 26 pont) – azt nem mondhatom, hogy nem fejlődtek, mert ha a gólarányt nézem (-1), arra utal, hogy a 14 elveszített mérkőzés többségében szinte egálban voltunk, és csak egy kis hibán múlott, hogy nem nyertünk, hanem veszítettünk…
Az eredményeink ellenére több játékosunk az évek folyamán még tovább fejlődött, és tovább tudott lépni. Itt Schiszler Bertalanra gondolok, akit tudása alapján leigazolt az MTK. Dulai Tamás is eljutott a felnőtt csapatig, de egy sérülés miatt abba kellett hagynia a labdarúgást. A felnőtt csapatig jutott el Hajagos Szemere is, be is mutatkozott, de nem tudta a helyét véglegesíteni. És ne feledkezzünk meg Bálint Marcellről, aki jelen pillanatban is az első csapat kapusa.
Mint utólag kiderült, a szerényebb képességű csapatból többen kinőtték magukat – volt céljuk, alázatuk – és eredményesek lettek.
Végezetül megemlíteném Németh Márkot is, aki mostanáig az U19-es csapatban játszott, és még nem zárta ki annak a lehetőségét, hogy a felnőttben is lehetőséget kapjon.
Összegzésül elmondhatom, ennek a négy évnek is megvolt az eredménye.
Hamarosan következik a 3. epizód….
← Történetek sorozat 11. rész – (Ikarus Családok) – Szabó család
31. Karnevál Kupa Debrecen – 2010-es korosztály →
BLSZ I. tabella 2022/2023
43. SZ. Építők SK
XV. Kerületi Issimo SE
Archívum Hónap kijelölése 2022 október 2022 szeptember 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 november 2020 október 2020 szeptember 2020 augusztus 2020 július 2020 május 2020 március 2020 február 2020 január 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2016 december
Autóval a Margit utcáig, majd az onnan nyíló parkolóban van lehetőség megállni.
Hév: 8-as vagy 9-es jelzésű hév Mátyásföld Imre utcai megállóig.
Busz: Az Örs vezér tere felől a 244-es (Margit utcai megálló) vagy 44-es (Centenáriumi lakótelep megálló) jelzésű buszok.
Cím: 1165 Budapest, Bátony u. 1-33.